Oberlichtenau (AK/SN). Nowa trajna wustajeńca bibliskeje zahrody w Oberlichtenauwje pola Połčnicy wěnuje so pochadej, stawiznam, rozšěrjenju a skutkowanju biblije. „Wot Kanaana do Sakskeje – Expo testamente“ rěka jeje tema. Zběrka pochadźa wot Bonnskeho teologi a publicista Francoisa Traudischa. Wona wopřijima nimo chronologiskich informaciskich taflow tójšto napodobnjenjow antikskich namakankow, originalne rukopisy a wšelke modele. „Tale zběrka je jónkrótna. Wona bě zakład za mnohe wustajeńcy biblijow po wšej Němskej. Nětko wostanje original pola nas“, podšmórny iniciator bibliskeje zahrody Maik Förster sobotu na wotewrjenju. „Přehladka naše wobsahi wudospołnja a wobohaća.“
szl_Latn